***Pangya*** er et online golfspill utviklet av NTREEV Soft, og publisert i Europa av GOA.

Om Pangya
---------

I utgangspunktet er spillet gratis, men med visse forbehold. I spillet er det mulig å kjøpe gjenstander for Cookies. Cookies er et av spillets to valutaer, og det som skiller Cookies i fra den andre valutaen som kalles for Pang, er det at Cookies koster penger. Pang er fullstendig gratis, men ikke alle de forskjellige gjenstandene i spillet kan kjøpes for denne valutaen.

Pangya utvikles hele tiden, og det legges ofte inn nytt innhold fra utviklerne, gjennom regelmessige oppdateringer. Spillet er delt inn i sesonger, og spillet gikk nylig inn i sesong 3. Disse forskjellige sesongene har gjerne med seg nye baner og karakterer. Pangya blir originalt kalt for *Pangya*, noe som betyr «bang!» på koreansk.

Siden spillet utvikles og forbedres hele tiden, gir dette rom for spesielle oppdateringer. Pangya kan for eksempel tilby gjenstander som er relatert til jula, i juletida, mens det selges sommergjenstander om sommeren.

Et av de nye tingene som ble introdusert i Season 3, er muligheten for å kunne åpne sin egen butikk og selge sine egne gjenstander. Denne funksjonen har fått kritikk fra flere spillere, da dette medfører at serverne som brukes blir fulle. OGPlanet har nylig gått inn for at enkelte servere ikke skal tillate denne funksjonen.

Til konsoll
-----------

Det har også blitt laget en Wii-versjon av Pangya. Spillet har fått tittelen **PangYa! Golf With Style** i Europa og ble utgitt 8. juni 2007. Oppfølgeren, **Super Swing Golf**, ble utgitt i august 2008 etter mange forsinkelser.

Historien
---------

For lenge, lenge siden, før sporten "Pangya" var oppfunnet, lurte det store farer rundt Pangyaøya. Onde styrker begynte å sette opp magiske kraftfelt rundt hele øya. Kraftfeltet hadde den evnen at den kunne stjele livskraften til denne verdenen. Dette førte til at Pangyaverdenen ble svakere og svakere for hver dag som gikk. Trærne i skogene døde, vinden mistet styrken sin, det grønne på øya forsvant, og til og med smilene til folk forsvant. Folket på Pangyaøya lette etter en løsning for å redde øya.

Mange ideer ble utprøvd, og til slutt fant de endelig en måte de kunne fjerne den onde kraften. De lagde en magisk krystall laget av naturens kraft kalt "mystical ball Aztec". Hvis denne krystallen ble plassert i kraftfeltet der naturens liv strømmer ut, vil naturen bli gjenopplivet. Men siden krystallkulene er laget av livskraft, kan ikke menneskelige hender berøre den. Hvis noen skulle komme til å bære borti ballen, ville livskraften i ballen forsvinne. Derfor lagde de en magisk stav kalt for "Air Knight". For å flytte på ballen måtte man slå den med en Air Knight. Dessverre sank effekten til ballen for hvert slag som ble brukt på den. Og det er derfor det er viktig å få ballen i hullet på færrest mulig slag.

Den som reddet Pangyaverdenen ved å bruke de mystiske krystallkulene og Air Knight, var en kriger fra en annen verden. Krigeren fra Jorda satte ballene i hullene med uoverkommelige ferdigheter. Han nedkjempet de onde styrkene og naturen ble gjenopplivet. Pangyaøya var reddet. Etter det startet tradisjonen å etterlikne helten for å feire krigeren som klarte å overvinne de onde styrkene. Dette er begynnelsen på "Pangya". Noen ganger reiser det en fe ved navn Chronos til den andre verden, den verdenen hvor krigeren kom fra, for å hente flere spillere. Disse gjestene skal representere helten som reddet Pangyaøya.

Spesialslag
-----------

I motsetning til vanlig golf, kan man her slå flere forskjellige spesialslag. Disse er for øyeblikket Tomahawk, Cobra og Spike.

**Tomahawk**

Tomahawk er et kraftig slag, og ballen stopper umiddelbart når den treffer bakken, med mindre man velger å legge til spinn.

**Cobra**

Cobraslaget gjør slik at ballen holder seg nær bakken, helt inntil rett før den når hullet. Dette gjør slik at ballen ikke blir like mye påvirket av vinden, slik den ellers ville blitt.

**Spike**

Spike er det nyeste spesialslaget som har blitt lagt til i serien. Med dette slaget vil ballen først bli slått høyt opp i luften, før den så skyter seg mot dit man siktet. Denne ballen vil heller ikke trille etter at den har landet, med mindre man har lagt til spinn.

Spillemodiene
-------------

**Versus (Tvekamp)**

I tvekampsmodiet kan 2 til 4 spillere spille samtidig. For å vinne må man bruke færrest mulig slag på et visst antall baner. Man kan velge mellom å ta 3, 6, 9 eller 18 hull for hver runde.

**Match**

Match er omtrent helt likt som tvekampsmodiet, bortsett fra at her vinner man hullene. Her er det også to forskjellige lag, enten rødt eller blått. Det laget som bruker færrest slag på et hull, vinner dette hullet, og får dermed 1 poeng. Det laget med flest poeng etter 3, 6, 9 eller 18 hull, vinner matchen.

**Tournament (Turnering)**

I turneringsmodiet kan opptil 30 spillere spille mot hverandre samtidig på enten 9 eller 18 hull. Her er det ikke mulig å se hverandre i aksjon, resultatene kommer fortløpende opp på ei tavle i spillet. Den personen som har brukt færrest slag, vinner turneringen.

**Team Tournament (Lagturnering)**

Lagturneringsmodien er omtrent helt likt som vanlig turnering, bortsett fra at det er et blått og et rødt lag. Det laget som har brukt færrest slag, vinner turneringen.

**Guild Match**

I Pangya kan man opprette sitt eget lag. Guild Match er nesten akkurat som Team Tournament, bortsett fra at lagene er bestemt på forhånd. Her kan ikke den som oppretter spillet velge bane, fordi banen blir valgt automatisk etter at spillet har startet. Dette for å unngå og gi et av lagene en fordel.

**Pang Tournament**

Pang Tournament ble introdusert i Season 3. Her må alle betale 100 pang for å være med, og den som klarer å chippe ballen nærmest hullet, vinner en viss andel av all pangen som kom inn.

**Family Mode**

Family Mode tillater 2-4 personer å spille samtidig, ved bruk av den samme PC-en. Dette krever også bruk av internett.

Karakterene
-----------

### Nuri

Selv om Nuri bare har spilt golf i et år, har han en sterk kjærlighet for sporten. Han ble invitert til Pangyaøya av Pipin, som er medlem i Cross Chronos Clan. Pipin inviterte Nuri fordi hun så Nuris talent og potensial. Nuri har en optimistisk personlighet, er ekstremt tålmodig, og velger som oftest å spille defensivt framfor offensivt. Han har god ballkontroll, men mangler til gjengjeld styrke og distanse.

### Hana

Quma, som er et annet medlem i Cross Chronos Clan, inviterte Hana til Pangyaøya på grunn av hennes gode ballkontroll. Hun er hele tiden fokusert på spillet, og er en ellers ganske stødig spiller, spesielt kjent for sine gode skruferdigheter. Hana mangler kraft, men med hennes gode fokus og rolige spill, er hun en ekstremt kompetent golfspiller.

### Uncle Bob

Denne kortluntede eks-politimannen fikk sin invitasjon til å få spille i Pangya turneringen fra Cross Chronos fe, Lola. Selv om han bare har spilt golf i 3 måneder, har han en stor lidenskap til sporten, og han jobber kontinuerlig for å forbedre sine ferdigheter. På grunn av hans korte lunte, kan Uncle Bob vise sider av seg selv som ikke er særlig sportslige. Men alt i alt er han en god mann som tenker nøye gjennom slagene sine.

### Cecilia

Ikke bli villedet av Cecilias sjarm og glamorøsitet. Denne damen elsker å holde på med tungt maskineri. Cecilia jobbet som løytnant på marinecruiseren Silvia, hvor hun ikke bare var kjent for sin eleganse, men også for hennes lederstil og evnen til å beregne distanse. Hun har en eksepsjonell treffsikkerhet og en sterk retningssans, men perfeksjonisten i henne kan få henne til å overvurderene slagene hennes, noe som gjør ballkontrollen hennes ustødig til tider.

### Max

Max er en profesjonell tennisspiller fra England. Han mistet foreldrene sine i veldig ung alder, og han satt igjen uten noen å gå til. Tennis hjalp ham til å begynne å tenke på andre ting, men som barn drømte han om å bli en jegerpilot. Mens han prøvde å oppfylle drømmen sin, fløy han inn i en stygg storm som endte i et stygt krasj. Max våknet opp dagen etter på, på Pangyaøya hvor Chronos Clan hadde funnet ham. Max har bestemt seg for å bli med i Pangya-turneringen, etter å ha oppdaget at kapteinen på Silvias kampskip – Cecilia, også er med i turneringen, noe som gir Max en gedigen sjanse til å få bli en jegerpilot.

### Kooh

Kooh er en ung og sta pirat, og er kapteinen på det kjente skipet, Lunar Tomb, som har vært på mange eksotiske steder. Hun er kanskje ung, men har en god sans for kontroll og styrke.

Kooh leter etter sin far som har vært borte en stund. Han forsvant etter kampen mot Demonkongen. De fleste var overbevist om at Koohs far dro til Demonkongen frivillig, og staben tror at de ble forrådt. På grunn av farens forsvinning tok Kooh over som kaptein og ledet staben til Pangyaøya, der de satte opp en base i Libera. Det var denne destinasjonen faren hennes hadde tenkt seg til før den stygge kampen med Demonkongen. Kooh leter etter faren for å avsløre sannheten, men hans minne vil alltid være i kanonen som Kooh bringer med seg.

### Arin

Arin kommer fra en prestisjefull familie med hekser og trollmenn, Arin har med andre ord magikerblod i årene. Hun fikk toppkarakterer på skolen i WizWiz – og var den beste eleven i magi på hele Pangyaøya. Denne utmerkelsen har gjort henne ekstremt populær på den lille øya, sammen med hennes snille hjerte og strålende skjønnhet.

En dag, da hun besøkte Pangya-turneringen, fikk Arin øye på Max, og hun falt bokstavelig talt pladask for ham. Det var ekte kjærlighet ved første blikk. Og uansett hvor sjenert hun er hver gang Max er i nærheten, spiller Arin bestandig best når mange mennesker ser på. Hun bestemte seg for å bli bedre i golf for å imponere Max. Denne treningen var gull verdt, fordi Arin er nå kjent for sin strålende treffsikkerhet, og sitt balanserte spill.

### Kaz

Ifølge «tradisjonen» på øya, er Kaz den påtroppende demonkongen. Man regnet med at denne nye gutten, som skulle ta over for demonkongen, skulle bringe en ny sesong full av ondskap til Pangyaøya. Men, Kaz´ øyne er full av tristhet på grunn av et tapt minne, og ikke den ondskapen som er skjebnebestemt for ham.

Caddiene
--------

**Pipin**

Pipin er en Cross Chronos fe som inviterte Scout til å få spille på Pangyaøya. Cross Chronos feer kan reise gjennom tid og rom, og det var originalt en Cross Chronos fe som hentet helten som reddet Pangyaøya fra Demonkongen. Så historien om Cross Chronos Clan har blitt flettet sammen, med historien om Pangya. Mens Pipin jobber som din partner, vil hun gi deg masse nyttig hjelp på din ferd mot å bli en profesjonell golfspiller. Hun har en vennlig sjel, og sikter på å være nyttig, og vil gjøre alt hun kan for å gjøre deg til en bedre spiller.

**Papel**

Papel er en handlepose i Pangya gjenstandsbutikk, og kan inneholde alt det du måtte finne på å kjøpe i butikken. Dette er et lite mystisk vesen, som virkelig elsker å være din paartner, og etter litt tid sammen, vil Papel fly etter dine gode slag, akkurat som en lojal retriever. Som din caddie, vil Papel gi deg bedre ballkontroll, og fortelle deg masse nyttig informasjon slik at du fortsatt klarer å holde deg i konkurransen med de andre spillerne. Pangya butikken er hvor Titangene og Duostarene selger sine varer. Titang designen produserer køllene, mens Duostar lager alle miksturene og gjenstandene du kan kjøpe.

**Dolfini**

Som kjæledyret til Quma, øver Dolfini på sine flygeferdigheter. Hun bruker en liten parasoll som midlertidig støtte, og venter på dagen da hun kan fly helt alene. Når Dolfini var veldig ung, så hun en rakett som dro forbi over henne i himmelen, og ble fortalt at den raketten var moren hennes. Helt siden da har hun øvd på å fly, slik at hun kan bli med hennes forsvunnede mor i himmelen. Ingen har hatt hjerte til å fortelle den lille jenta, at ingen av Dolfinis art på Pangyaøya kan fly, men Dolfini er så søt og elskbar, at det simpelthen vil smelte bort alle dine bekymringer.

**Quma**

Quma er en impulsiv ung mann som mener at handling snakker høyere enn ord. Dog, noen ganger handler han før han tenker – noe som var grunnen til at han havnet i Pangyas verden. Pipin inviterte Quma, og han ble med uten å se seg tilbake. Akkurat som hans kjæledyr, Dolfini, er Quma lojal, troverdig og den perfekte partner mens du kjemper mot alle motspillerne på Pangyaøya.

**Titanboo**

Titanboo er en vennlig skogsgigant som har den magiske ferdigheten, som gjør slik at han kan snakke med trær. Han er fra det det industrielle området – Ventus, hvor han clan (Titanene) lager Wingtross gjenstandene og Wintross køllene. Det er i Ventus at banene Sepia Wind og Windhill er lokalisert på Pangyaøya. Titanboo kan absorbere kreftene til skogen rundt ham, for så å gi noe av hans ferdigheter til den personen han er caddie for. Disse kreftene gjør Titanboo til en kjempe god partner ved din side.

**Tiki**

Tiki er en ung magiker som kan være klønete av og til. Hun øver på magi med sopelimen som søsteren hennes, Brie, ga til henne i presang. Det er mulig at Tiki er ny på magi, men hun vil ikke gi opp, og er like sta og fokusert som sin eldre søster. Reisende rundt med sin lille venn Mochi, er Tiki en absolutt god caddie.

**Lola**

Lola har en av de varmeste smilene på Pangyaøya. Hun kommer til turneringen som prinsessen av Liberaklanen, og skjebnen er at hun skal lede klanen. Hennes erfaring som leder, gjør slik at hun kan legge til mer bevegelse til ballen, uansett retning, og gi deg nyttige tips ute på banen. Lola vil hjelpe deg helt til du går lei, bokstavelig talt.

**Brie**

Brie er en utadvent, generøs og vennlig heks som er storesøsteren til Tiki. Hun er en eldre heks stappet med ferdigheter. Hun ga sin sopelime til Tiki, og bruker nå kun magi til å fly rundt omkring på Pangyaøya. Brie er en av de få som hjalp til å lage phoenixene for å bekjempe det onde, som truet øya for en god stund siden. Med hennes kunnskap om både svart og hvit magi, vil hun garantert hjelpe deg å forbedre spillet ditt.

**Black Papel**

Demonkongen ga Papel en ny ferdighet i tillegg til sin kontroll, kalt for superspinn. Denne nye ferdigheten skulle gjøre Papel ond, som fargen tilsier, men dette virket ikke på Papel, fordi han er tom innvendig.

Banene
------

Presentasjon av alle banene i Pangya. Banene er merket med ★ for å vise vanskelighetsgraden. Dess flere stjerner, jo vanskeligere er banene.

**Blue Lagoon ★**

Blue Lagoon er en nybegynnerbane, lokalisert under den lysende blå himmelen, rett ved siden av de forfriskende revene ved Pangyaøyas beste feriesteder, Liberia. Du kan enkelt klare PAR ved disse banene, men vær forsiktig og ikke mist fokuset på spillet, når du oppdager de overraskende fine områdene du besøker.

**Blue Water ★★**

Blue Water er en mye vanskeligere bane enn Blue Lagoon, med strategisk plassert objekter, som palmetrær og hytter som er plassert ved alle hullene du besøker. Antallet palmetrær på denne banen tvinger spillerne som slår, å tenke nøye gjennom hvor ballen kommer til å fly, før de slår til ballen, og tenke hvordan de skal sette opp det neste slaget sitt.

**Sepia Wind ★★**

Sepia Wind er lokalisert i Ventus, et industrielt omtråde i sentrum av Pangyaøya. Du vil finne vindmøller rundt ved de forskjellige hullene, som blir brukt til å produsere kraft som Titanboos folk bruker. Vanskelighetsnivået på denne banen er på linje med Blue Water – laget for de som søker en utfordrende bane, med trær og vindmøller spredt rundt ved hullene, for å gjøre slik at du får så lite poeng som mulig.

**North Wiz ★**

Ned veien i Mega Valley, vil du til slutt nå Maga Forest, hvor unge magikere øver på magi. På grunn av snøen som laver ned året rundt, kan beamen lett lokaliseres, noe som gjør dette til en rimelig simpel bane. Hvis du har julephoenixen, så vil denne banen være det perfekte valget for deg, for på grunn av den glatte snøen, vil du tjene en pen mengde med Pang.

**Silvia Cannon ★★★**

Denne banen er oppkalt etter marinens kampskip, the Silvia, og det er der Cecilia jobber som første løytnant. Banen består av en hel haug av skip, som ligger øst for dalføret, Liberia. De fleste som jobber på Silvia Cannon er fra Machina klanen, og elsker simpelthen teknologi og maskineri. De designet skipene til å tjenestegjøre i det godes navn, og det største skipet av dem alle, the Silvia, ble bygd for å sloss mot Demonkongen. Men, den store kraften som ble utløst hver gang kanonon ble avfyrt, første til at vindstyrken, og vindretningen skiftet hele tiden. Beboerne på Pangyaøya fant dette svært interessant, og gjorde derfor kampskipene til golfbaner!

**Pink Wind ★**

Den delen av Pangyaøya som kalles for Ventus er et magisk sted. I hjørnet av denne delen, er det en bane som heter Pink Wind. Denne banen er kjent for sine flotte farger om våren, og banen er ment å bringe lykke til alle som spiller der. Pink Wind har lange fairways, brede daler, og svært flate greens.

**Wind Hill ★★★**

Høye daler, sterke vindkast, vindmøller og trær. Dette er noe som gjør Wind Hill til en veldig vanskelig bane å mestre. Wind Hill er lokalisert i midten av det industrielle området i Ventus på Pangyaøya.

**West Wiz ★**

Den magiske banen West Wiz, er lokalisert på vestsiden av Maga Valley, og er nabo til banen Wiz Wiz. West Wiz kan vise frem en himmel med fullt av stjerner! Hvis du er heldig, kan det hende at du ser et stjerneskudd. Maga Valley er kjent for sine vanskelige baner, men er du en nybegynner, så er West Wiz er en bra plass å starte.

**Shining Sand ★**

Shining Sand befinner seg i et tidligere ikke-utforsket område av Pangyaøya. Banen er kjent for sine mysterier, og bringer flere nye elementer til pangyaturneringen, som for eksempel Boostergatene, som kan gjøre slik at phoenixene flyr flere yards lengre.

**Ice Cannon ★★**

Mens kampskipet "The Silvia", sirklet rundt Pangyaøya, begynte det på mystisk vis å bli trykket mot Maga Forest. Til slutt grunnstøtte skipet, og resten av flåten, og sjøen rundt de frøs igjen. I dag er skipene en permanent del av golfbanen, og siden kanonene er frøset i stykker, trenger du ikke å være redd for skiftende vind.

**Wiz Wiz ★★★**

Wiz Wiz er en magisk bane lokalisert i Maga Valley. Høyt oppi skyene, tilbyr Wiz Wiz noen av de høyeste klippene på hele Pangyaøya. Banen består av mange huler, hauger, og objekter som vil tvinge deg til å tenke nøye gjennom hvor du skal slå phoenixen. Husk at bare litt magi, kan hjelpe deg langt på vei.

**Deep Inferno ★★★**

Deep Inferno regnes som det siste hvilestedet til den farlige Demonkongen. Den flerhodete dragen, Cythra, har blitt lenket fast, og begravd i lavan; mens andre drager er lenket fast i vulkaner. Dragene har begynt å sparke fra seg, de vet at en ny Demonkonge er på vei. Kaller Deep Inferno på deg?

Annet
-----

### Papel Shop

Papel Shop er egentlig et lotteri. For å få være med må man betale 500 pang, og da får man ta èn runde. Når man starter runden, vil det komme frem et tilfeldig antall baller (som likner på Dolfini), antallet kan variere fra 1-5, der 3 er vanligst. Nederst på skjermen vil man kunne se 8 forskjellige gjenstander som man kan vinne. Ballene vil, etter hvert som man trykker på de, "falle" på gjenstandene nederst på skjermen, og disse vinner man.

### Brie's Cauldron

I Brie's Cauldron kan du få hjelp av Brie til å skaffe deg unike gjenstander. Disse gjenstandene får du ved å mikse sammen gjenstander du har fra før.

### E-card

E-card ble nylig introdusert i Pangya, og brukes i en annen type lotteri. Man kan kjøpe E-Card for 5 Cookies per stykk spillets butikk. Dette gir spilleren en sjanse til å vinne noe i lotteriet. Premiene er veldig sjeldne, og er ikke mulig å få tak i på andre måter.

Nivåene
-------

Når man spiller Pangya, vil man hele tiden få erfaringspoeng. Dette fører til at man går opp i nivå, noe som er typisk for RPG-spill.
Alle starter på det laveste nivået som er rookie F. Etter rookie F, vil man bli rookie E. Full liste under.

* Rookie F-A
* Beginner E-A
* Junior E-A
* Senior E-A
* Amateur E-A
* Semi-pro E-A
* Pro E-A
* National pro E-A
* World pro E-A

Juksing
-------

Pangya er et spill som er utsatt for utbredt juksing. Spillere har tatt i bruk kalkulatorer som beregner hvor hardt du må slå ballen, samt hvor ballen må bli slått for å komme ned i hullet. Det er veldig vanskelig å oppdage bruk av kalkulatorer, noe som fører til at de som bruker det aldri/sjeldent blir tatt.

Eksterne lenker
---------------

* GOA
* Tecmo
* Ntreev Soft

|  |  |
| --- | --- |
| Oppslagsverk/autoritetsdata | BNF **·** BNF (data)
 |

Portal: Videospill